Die akkomodasie was van hoë gehalte en die bestuurder van die gastehuis was baie vriendelik en behulpsaam. 'n Smaaklike ontbyt word elke oggend bedien. Die hoof probleem is egter parkering. Alle voertuie moet dieselfde ingang tot die motorhuis gebruik. Dit beteken dat ander gaste eers hulle voertuie moet verwyder vir jou om vroegoggend die gastehuis te verlaat. Sal net aanbeveel vir mense wat sonder 'n voertuig reis.
Ons het wel 'n garage met 'n elekroniese hek wat veilige parkering bied aan 5 karre, meeste kere geskik vir al ons gaste maar in Chris se geval was dit een van die mindere kere wat die voertuie te groot was.
So baie lekker gebly die naweek, die bestuurderes is so vriendelik en behulpsaam. Die geriewe is fantasties en dis so mooi! Net een klein aanbeveling daar moet 'n backup vir load shedding wees. Vir die uur wat die krag af was kon ons nie 'n lekker warm bad vat nie aangesien die gas aangesteek word met elektrisiteit. Verder was dit 10 uit 10.
Van die ontvangs tot ons vertrek was Linda so gaaf, sal definitief weer daar oorslaap. Die eienaar is ook 'n pragtige mens.
Ons het 'n heerlike naweek in Johannesburg gehad. Die gastehuis was baie gerieflik, en naby plekke waar ons moes wees. Betsie en Linda se gasvryheid is tops! En die weelderige tuin het ons weggevoer.